depeche - mode dot org :: Фенове :: Форум :: Gravity Co. с нов албум
DM.org > Музика > Групи > Тема: Gravity Co. с нов албум
Автор Тема: Gravity Co. с нов албум (Прочетена 1153 пъти)
Gravity Co. с нов албум
Gravity Co. се завръщат с нов албум на 13 декември. След дългогодишна работа бандата е готова с четвъртия си поред студиен продукт "Lost Satellite".
"Lost Satellite" идва след 5-годишна пауза. Както знаете за този период момчетата минаха през много трудности и промени, за да могат в крайна сметка да направят един своеобразен повторен дебют с новия албум.
"Точно преди десет години на 13 декември 2002 г. излезе дебютният ни албум. Тогава се падаше и петък 13-ти. Ако щете го наречете традиция, но решихме представянето на новия албум да е на същата дата. Хубавото е, че успяхме навреме. Доста работихме по него и мисля , че добре се получи. Аз съм много доволен", сподели фронтменът на бандата Явор Захариев.
Той обясни, че от времето от първия албум досега групата е претърпяла промяна в развитието си. "Ние сме музиканти и това е естествено. Тогава се вдъхновявахме от едни неща, сега от други. Определено има промяна. Прекалено много стилове се смениха. "
"Като се има предвид от колкото време не сме издавали нов материал, чувствам го пак като дебют. Надявам се да сме се променили за хубаво. Основната част от това да си музикант е да се развиваш постоянно и да се подобряваш, и да не спираш да се забавляваш от това, което правиш. Предстои да пробваме новия албум на живо пред хората и да видим каква е реакцията им", каза клавиристът и основател на Gravity Co. Петър Съмналиев.
Освен фронтменът Явор Захариев за първи път в "Lost Satellite" има парчета, в които ролята на водещ вокалист е отредена на китаристът Иво Чалъков, както и на текстописеца Борис Чеширков.
"Както винаги имаше експеримент към подхода на албума. Решихме да си разпределим по един нетрадиционен за нас начин ролите. Преди правихме всички парчета заедно и така стигахме до крайния резултат. Сега решихме с Петър първо да запишем демата и вокалите и така постепенно ги изчистихме. Цялото звучене на албума е много по-различно от това, което сме правили преди", разясни китаристът на групата Иво Чалъков, който се е справил с ролята на композитор на новия проект.
Борис Чеширков е автор на всички текстове в този албум. С годините неговата роля в семейството на Gravity Co. чувствително е нарастнала, което най-ясно личи и в отговорността, която поема, чрез изпяването на две от 10-те парчета в "Lost Satellite".
"Креативното ядро се сплоти много добре. На Иво беше връчена основната роля на композитор. Заедно с Петър успяха да създадат такива картини, които ме вдъхновиха за текста на всяко едно парче. Текстовете описват нашето съществуваме тук в България като модерно мислещи хора, които се опитват да останат верни на себе си и на своите сетива." Това разясни поетът, който работи с групата от шест години.
"Lost Satellite" съдържа 10 песни - точно толкова, колкото имат и предните 3 студийни записа на групата.
Ето и имената на парчетата в подредбата, която ще следват и в албума:
2. NightLines
5. Lost Satellite
7. Dirty Secret Toy
9. Fire Up
10. Chemical Shock (Bonus Track)
Албумът е мастериран от Майк Марш (The Exchange Mastering Studios, London), работещ с някои от най-големите имена на световната музикална сцена, сред които The Prodigy, The Chemical Brothers, Calvin Harris, Hot Chip, Goldfrapp, Depeche Mode, Massive Attack, The Ting Tings, UNKLE, Royksopp, Digitalism, Basement Jaxx, The Presets и много други.
"Lost Satellite" ще бъде пуснат за безплатно теглене и споделяне в интернет пространството. За феновете ще има и луксозно CD издание, но групата залага не на печалба от него, а на възможността той да достигне до колкото се може повече хора. Гъделът за най-запалените – специално издание на винил.
Най-дълго записвания албум на Gravity Co. ще излезе на 13 декември. Премиерата му ще е в столичния клуб "Mixtape 5" и ще бъде разделен на две части - в първата ще бъде изсвирен целият нов албум, а във втората Gravity Co. ще представят всички свои сингли и най-силните си концертни парчета.
След това шоу-промоция групата ще направи още десет концерта в големите български градове. След София бандата ще свири в Стара Загора на 14-ти, Пловдив на 25-ти, Русе на 27-ми декември. В турнето са включени и Бъргас, Варна, Велико Търново, Шумен и Казанлък. Групата се надява да се лансира и интернационално и да излезе и на сцената на други европейски и съседни държави.
Билетите за концерта на 13 в Mixtape 5 са пуснати в продажба на www.ticketplus.bg. Предварителната продажба е на цена от 12 лв, а на място билетът ще струва 15 лв.
Подкрепете групата, тя наистина е вложила изключително много усилия в този проект! Една пълна зала в четвъртък ще е чудесен "подарък" за Явор, Стефан, Петър, Иво, Борис и Гого
13 Dec Cover photo FB.jpg (106.39 KB, 960x442 - видяно 185 пъти.)
Re: Gravity Co. с нов албум
Отговори #1: 13 Декември 2012
Албумът вече може да бъде свален напълно безплатно от сайта на групата - www.gravityco,com
Напомням, че утре вечер (13 декември) в столичния клуб Mixtape 5 ще се състои премиерата на албума на живо! Всеки е добре дошъл